open-index/open-wikipedia-markdown huggingface dataset:
Divides political de Rusia

Seguente la Constitui de la Republica de Rusia, la nasion es composada de 85 sujetos federal, incluinte la Republica de Crim (disputada) e la site de Sevastopol. Cada sujetos ave representa egal - du delegadas a cada - en la Consilio Federal. Ma, los difere en la grado de autonomia los ave.

*46 *oblastes* (republicas), cual es la plu comun tipo de sujetos federal, con un governor e lejeria elejeda local.
*22 *republicas*, suposada autonom, cada cargada con desinia sua propre constitui, xef de republica (elejeda direta) o simil, e parlamente. Republicas es permeteda per institui sua propre lingua (sempre con rusce), ma es representada par la governa federal en casos internasional. Republicas es intendeda per es la propre casa de minorias etnica spesifada.
*9 *craies* (teritorios) es esensal la mesma como oblastes. La nom de "teritorio" es istorial, orijinal donada a rejiones frontera e plu tarde ance a la divides governal cual composa ocruges autonom o oblastes autonom.
*4 *ocruges autonom* (distritos) ia es orijinal rejiones autonom interna a oblastes e craies, creada per minorias etnica. Sua state ia es levada a lo de sujetos federal en la desenio de la 1990s. Con la eseta de la Ocrug Autonom de Txucotca, tota ocruges autonom es ancora suordinada governal a un crai o oblast de cual los es un parte.
*1 *oblast autonom*, como la otra oblastes, ia es suordinada a un crais. En 1990, tota oblastes ia es levada a republica, estra esta. Lo ia es creada como un "propre casa" per la popla iudes (la plu de cual ia abita en sites como Moscva) en la sude-este de Sibir, bordada par Xina.
*3 *sites federal* es la sites major cual funsiona como rejiones separada.

## Republicas:

*1 Adigea
*2 Altai
*3 Baxcortostan
*4 Buriatia
*5 Dagestan
*6 Inguxetia
*7 Cabardino - Balcaria
*8 Calmicia
*9 Caratxaevo - Txercesia
*10 Carelia
*11 Comi
*12 Mari El
*13 Mordovia
*14 Saha (Iacutia)
*15 Osetia Norde - Alania
*16 Tatarstan
*17 Tuva
*18 Udmurtia
*19 Hacasia
*20 Txetxenia
*21 Txuvaxia
*22 Crim

## Craies:

*1 Altai
*2 Camtxatca
*3 Habarovsc
*4 Crasnodar
*5 Crasnoiarsc
*6 Perm
*7 Primorsci
*8 Stavropol
*9 Zabaicalsci

## Oblastes

*1 Amur
*2 Arhangelsk
*3 Astrahan
*4 Belgorod
*5 Briansc
*6 Txeliabinsc
*8 Ircutsc
*9 Ivanovo
*10 Caliningrad
*11 Caluga
*12 Cmerovo
*13 Cirov
*14 Costroma
*15 Curgan
*16 Cursc
*17 Leningrad
*18 Lipetsc
*19 Magadan
*20 Moscov
*21 Murmansc
*22 Nijegorod
*23 Novgorod
*24 Novosibirce
*25 Omsc
*26 Orenburg
*27 Oriol
*28 Penza
*29 Pscov
*30 Rostov
*31 Riazan
*32 Sahalin
*33 Samara
*34 Saratov
*35 Smolensc
*36 Sverdlovsc
*37 Tambov
*38 Tomsc
*39 Tver
*40 Tula
*41 Tiumen
*42 Ulianovsc
*43 Vladimir
*44 Volgograd
*45 Vologda
*46 Voronej
*47 Iaroslavl

## Sites

*1 Moscva
*2 Sanct-Peterburg
*3 Sevastopol

## Oblast autonom

* Evrei

## Ocruges autonom:

*1 Txucotca
*2 Hanti-Mansi
*3 Nenets
*4 Iamalo-Nenets
Maladia cardiovascular

**Maladia cardiovascular** es un clase de maladias cual envolve la cor o la dutos sangual. Lo inclui maladias de la arterias de la cor, como anjina e infarta miocardial (o "ataca de cor"). Otras inclui ataca serebral, fali de la cor, reumatica de la cor, cardiomiopatia, ritmos nonormal de la cor, maladias conjenital de la cor, maladias de la valvas de la cor, cardite, aneurismes de la aorta, maladia de la arterias periferial, maladia tromboembolia, e trombose venal.

La mecanicas su la maladia varia, dependente de la maladia. Maladia de arterias de la cor, ataca serebral, e maladia de arterias periferial envolve aterosclerose. Esta pote es causada par presa sangual alta, usa de tabaco, diabete, manca de eserse, obesia, colesterol sangual alta, mal dieta, usa esede de alcol, entre otras. Presa sangual alta es estimada como culpable per sirca 13% de moris de maladia cardiovascular, tabaco per 9%, diabete per 6%, manca de eserse 6%, e obesia 5%. La maladia de reumatica de la cor pote segue farinjite streptococal.

Lo es estimada ce tan alta como 90% de maladias cardiovascular pote es prevenable. Preveni de lo envolve boni la fatores de risca par come sana, eserse, evita la fumas de tabaco, e limita la usa de alcol. Trata de fatores de risca, como presa sangual alta, lipidos sangual, e diabete es ance beneficante. Trata persones ci ave farinjite streptococal pote descrese la risca de maladia reumatica de la cor. La usa de aspirina en persones ci no es malada es beneficante nonclar.

Maladias cardiovascular es la causa xef de mori en tota partes de la mundo, estra Africa. Los ia resulta en sirca 18 milion moris (32%) en 2015, un crese de 12 milion (26%) en 1990. Moris, a un eda spesifada, de maladias cardiovascular es plu comun e crese en la plu parte de la mundo developante, en cuando los descrese en la mundo developada de la desenios de 1970. Maladias de arterias de la cor e atacas serebral es culpable per 80% de moris de maladias cardiovascular en mases, e 75% de moris en femes. La plu de maladias cardiovascular afeta adultes plu vea. En la SUA, 11% de persones entre 20 e 40 ave un de la maladias cardiovascular, 37% entre 40 e 60, 71% entre 60 e 80, e 85% de la persones supra 89. La eda promedia de mori de maladias de arterias de la cor en la mundo developada es sirca 80, en cuando lo es sirca 68 en la mundo developante. Diagnose de maladias tipal aveni 7 a 10 anios plu temprana en mases ca femes.
Technion

La **Technion - Instituida Israeli de Tecnolojia** es un universia de rexerca publica situada en Haifa (Israel). Instituida en 1912 en la Impero Osmanian, lo es la universia la plu antica de la pais.

Lo ia ave un rol importante en la istoria de Israel. La eleje de ivri como lingua de instrui, pos vinse deutx en la Gera de la Linguas, ia es un punto importante en forti ivri como la lingua ofisial de Israel. La Technion es ance pos la industria israeli de tecnolojia alta, incluinte la grupo tecnica en Silicon Wadi.
Tremela fuca

La Tremela fuca es spesies de fermento melma mucosa parasito cual prefereda hospitor es *Annulohypoxylon*.

Xines medisin tremela fuca pote recomendada per la diabete.
Botai

La **cultur Botai** es un cultur arceolojial (sirca 3700-3100 aec) de Cazacstan e Asia norde preistorial. Lo ia es nomida per la loca de Botai en Cazacstan norde. La cultur ave du otra locas grande: Crasni Iar e Vasilcovca. La loca en Botai es a la rio Iman-Burluc, un enflue de la rio Ixim. lo ave a min 153 casas partal suteran. Lo ia es partal destruida par erode cual es ancora aveninte, e par maneja de la foresta.

La ativias de a popla de Botai ia es liada a sua cavalos. Alga rexercores dise ce cavalos ia es domada local par la botai. A un ves, los ia pensa ce la plu de cavalos trovada ia es probable spesies savaje, Equus ferus, xasada con arcos, flexas, e lansas. Ma plu descovres en 2009 ia revela seramicas cual conteni lete de cavalos e osos de cavalos con indicas de es elevada pos doma, aora sujesta ce la cultur ia es un usor major de cavalos domada per sirca 3500 aec, prosima a 1000 anios plu temprana ca la acorda a ante. La cavalos ia es xef la asendentes de la cavalos de Przewalski, cual ia contribui 2.7 % de la erita a cavalos moderna.

La vasos de la cultur ia ave formas simple, la plu de la esemplos gris en color e no vernisida. La decoras es jeometrial, incluinte triangulos e rombos grilin e desinias scalerin. Puntos e sirculos ia es ance videda.

Un studia paleojenetical de 2018 ia prende samples de tre individuas diferente de la botai per estrae e analise de ADN. Du ia es mas e un fema. Autosomal, los ia es plu prosima a la grupos de eurasian norde antica ca la popla iamna. No flue de jenes sinifiante entre botai e iamna ia es oservada. Un mas ia es datida par radiocarbono como de 3108 - 3517 aec, la otra de 3016 - 3343 aec. De yADN, un ia es R1b1a1-M478, cual es tipal noneuropean e ave sua frecuentias la plu alta en la popla sirca la rejion de Altai, la asendente comun con R1b vivente sirca 13,000 anios ante aora. La otra ia ave aplogrupo N*-M231, tipal en Asia norde-este.
Druid la dragon

**Druid la dragon** es un poesia elefen scriveda par Guido Crufio en 2011.

## Tema
La poesia nara la vive de un dragon nomida Druid, cual ia nase en la Contia de Clwyd (Cimri).

En la parte prima de la poesia se presenta Druid e on parla como el ia e nase e crese. Ance on leje sur como el ia rena en Snowdonia, en Cimri.

En la parte du, Jorj, la santa padronal de England, es presentada. El ia encontra Druid e ambos ia luta ma, como nun ia pote vinse, los ia deveni amis.

En la parte tre, Druid e Jorj abita "con lado a lado" e la dragon ia sposi a e ave enfantes.

## Carateres
La poesia ave du carateres: Druid la dragon e San Jorj.

Druid es un dragon naseda en la Contia de Clwyd (Cimri), do el ia crese a aprende cosas diversas como sputa foco.

San Jorj, un om de England ci vade a Cimri per luta contra Druid.

## Analise
### Strutur interna
La poesia ave 52 linias divideda en tre partes. Cada comensa par un frase, cual indica un segue en la tempo:
* A un ves pasada...
* Alora
* Aora

Cada strofe ave ses linias cual segue la rima AABBCC.

### Figures lingual
On trova anaforia en la linias 21 e 22:

*Como sputa foco per fa cosas arde*
*Como combate contra cavalores*


En ance en la linis 27 e 28:

*El ia rena la tera sirca Snowdonia*
*El ia posese cada castel e fortres*


Ance, on trova animali en como Druid es tratada, per esemplo, en la linia 44:

*Los ia encontra sur un montania*
*San Jorj ia combate per Britania*
*Ma no Druid no Jorj ia pote mata*
*Tal a fini los ia fa un trata*
*Los ia deside deveni amis*
*E *'los ia presa la manos*', felis*


Otra figur es elidi, cual aveni cuando la article o alga preposada apare ante un vocal, como en la linia 9 (''En la jira d'un venta mol').

## Lia esterna
* Poesia
Guido Crufio

**Guido Crufio** es un elefeniste engles. El es empleada par un asosia carital como Manejor de Transporta.

El es sposida e ave du enfantes, un xico e un xica.

## Linguas
El parla engles, lingua franca nova e esperanto.

El es un de la autores xef de scrives orijinal en lingua franca nova.

## Bibliografia
Asi on ave un lista de sua poesias orijinal en lingua franca nova:
* Apatia
* Arania
* Batalia
* Cada via gida a Birmingham
* Crac!
* Cuatro saisones
* Deletosa
* Dementeria
* Druid la dragon
* Encontra un
* Enferno no ave furia...
* Flama
* Fortuna
* Fruta oblidada
* Jua abandonada
* Kim
* L'ago ultima
* La comeria
* La cursos ombrin
* L'eglesa de San Sebastian
* L'enemi
* La sanduix de vive
* Lingua franca nova
* Memorias
* Mea Valentin per sempre plu
* No ave jemelos!
* Nove umores
* Par alas silente
* Para noia
* Pedes
* Psicosica
* Refleta
* Santa o pecor
* Senior Pu
* Sola tu
* Ta ce me es
* Ultra tu
* Un malsonia reveninte
* Xinxosa!
Cultur Celteminar

La **cultur Celteminar** (5500-2500 aec) ia es un cultur arceolojial de la eda neolitica de pexores fisada abitante la areas semideserto e deserto de la desertos Caracum e Cizilcum e la estuarios de la rio Amu Daria e la rio Zeravxan en la teritorios de Cazacstan, Turcmenistan, e Uzbecistan, datida a la milenios 6 - 3 aec.

La popla de la cultur celteminar ia usa un sistem de xasa, colie, e pexa. Tra tempo, los ia adota la eleva de bestias. Con la caldi de la clima, grupos mesolitica ia move a norde en esta area de la cadena de montes Hissar (6000-4000 aec). Esta grupos ia trae con los la arco e flexa e la can, elementos de un revolui cultural.

Siensistes crede ce la cultur celteminar es relatada a la cultur de vasos petenida e probable representa la popla parlante linguas uralica. Lo abita en casas multe grande (24 m par 17 m, e 10 m alta) cual es abitada par la tota comunia tribal de sirca 100 a 120 persones. Los ia decora se mesma con perletas fabricada de concas. Los ia fabrica axas de petra e puntos per flexas en la forma de trapezoides miniatur. Per cosina, los usa vasos de arjila produida sin la rota de vasores. La economia ia es fundida sur pexa e xasa nonomada.
Bambara (lingua)

**Bambara**, acc *bamana* o *bamanankan*, es un lingua franca e la lingua national de Mali, parlada par sirca 15 milion persons, 5 milion como sua lingua prima e 10 milion como sua lingua du. Sirca 80% de la popla de Mali parla bambara. La nom nativa - *bamanankan* - sinifia la lingua (*kan*) de paganes (*bamanan*), pd la popla ci refusa islam.

Bambara es un varia de un grupo de linguas prosima relatada nomida manding, la parlores de cual trasa sua istoria cultural a la Impero Mali medieval. La varias de manding es videda como comprendable par parlores. Manding es parte de la familia de linguas mande.

La capasia per leje e scrive es limitada, spesial en areas campanian. Ma on ave multe esemplos de leteratur parlada. Esta leteratur es narada par la "griotes" (*jeliw* en bambara) ci es un misca de narores, cantores, e libros umana de istoria. Multe de sua cantas es multe vea e dati a la Impero Mali.

## Fonolojia

### Consonantes

The former digraph ny is now written ɲ when it designates a palatal nasal glide; the ny spelling is kept for the combination of a nasal vowel with a subsequent oral palatal glide. Following the 1966 Bamako spelling conventions, a nasal velar glide "ŋ" is written as "ŋ", although in early publications it was often transcribed as ng or nk.

*ɲ ia es speleda ny en la pasada
*ŋ ia es speleda ng o nk en la pasada
*w a la fini de un parola indica la plural e es pronunsiada como u
*s es a veses pronunsiada como x /ʃ/ o z
*g es a veses pronunsiada como /ɣ/ en la media de un parola, o gw a la comensa.

### Vocales
 

ɛ ia es scriveda è en la pasada
ɔ ia es scriveda ò en la pasada

Bambara ave du tonos: un media, e un alta. Pe, *sa* "mori" vs. *sá* "serpente".

## Gramatica

Bambara es un lingua SOV, pd sujeto-ojeto-verbo. Lo ave un paroleta aidante per indica tma (tempo, modo, aspeta), cual segue la sujeto e presede la ojeto.

Bambara no infleta per seso. La seso pote es indicada par ajunta *-cɛ* o *-kɛ* per la mas o *-muso* per la fema.

La plural es formida par ajunta la sufisa -u con un tono basa, scriveda como *-w*, a nomes o ajetivos.

Bambara usa posposadas en loca de preposadas, usada per espresa dirije, loca, e en alga casos posese.

### Pronomes

**n', ne* - me
**i, e* - tu
**a, ale* - el, lo
**an, anw* - nos
**a, aw* - vos
**u, olu* - los
(la forma du es per asentua la pronom)

### Verbos

Presente:
**ne bɛ kini dun* - me come ris
**ne tɛ kini dun* - me no come ris
**i bɛ kuma* - tu parla
**i tɛ kuma* - tu no parla

Pasada:
**ne ye lenburu san* - me ia compra oranias
**ne ma lenburu san* - me no ia compra oranias

Pasada nontransitiva:
**-ra/ -la/ -na* (afirma); *ma* (nega)
**n*e bolila* - me ia core
***ne ma boli* - me no ia core

Pasada nonperfeta:
*ajunta *tun* ante la verbo
***ne tun be Bamako* - me ia es a Bamako

Futur:
**ne bɛna kini dun* - me va come rix
**ne tɛna kini dun* - me no va come rix
**ne bɛna kasi* - me va plora
**ne tɛna kasi* - me no va plora

Partisipios:
*Pasiva - *-len* - -da
*Ativa - *-to* - -nte
Linguas omotica

La **linguas omotica** es un grupo de linguas parlada en Itiopia sude-ueste. La alfabeta itiopian (acc ge'ez) es usada per scrive alga de la linguas, e la scrive latina per alga otras. Los es cuasi aglutinante e ave un sistem de tonos complicada. La linguas ave sirca 6.2 milion parlores. La grupo es jeneral clasida en la familia de linguas afroasiatica, ma algas dispute esta.

*Omotica sude, acc aroide (hamer-bana, aari, dime, caro)
*Omotica norde
**Mao
***Bambasi
***Mao ueste (hozo, seze, ganza)
**Dizoid (dizi, xeko, nai)
**Linguas na–te, acc Gonga–Gimojan)
***Gonga/cefoid (boro, anfilo, cafa, xexatxo)
***Gimojan
****Iemsa
****Ometo–gimira
*****Bentx
*****Txara
*****Linguas ometo, incluinte la lingua omotica la plu comun, uolaita (acc ometo), con 2 milion parlores.

Omotica es jeneral videda como la ramo la plu diverjente de la linguas afroasiatica, e otras vide lo como un familia autonom, o como sola omotica sude como autonom e omotica norde ancora un parte de la linguas afroasiatica. Un linguiste, Roger Blench, ia nota ce, an si omotica comparti la vocabula per miel con otra linguas afroasiatica, lo no comparti la vocabula pertina a boves, cual sujeste ce la linguas ometica ia separa de la otras ante la introdui de pastoria.

## Bibliografia

Bender, M. Lionel. 2000. Comparative Morphology of the Omotic Languages. Munich: LINCOM.

Blench, Roger. 2006. Archaeology, Language, and the African Past. AltaMira Press
Veliko Tarnovo

**Veliko Tarnovo** es un site cual ia es la capital de Balgaria entre 1185 e 1393 e entre 1878 e 1879.


Constituent Assembly of Bulgaria.jpg|
Veliko Tarnovo002.JPG|
Tsarevets zvuk i svetlina.jpg|
20140620 Veliko Tarnovo 298.jpg|
Memorial Veliko-Tarnovo.jpg|
Veliko Tarnovo (Велико Търново) - Asenova Mahala quarter.JPG|
Nikola Zlatarski Street, Veliko Tarnovo.jpg|
Alfabeta n'ko

**N'ko** (ߒߞߏ‎) es un scrive inventada par Solomana Kante en 1949, como un sistem de scrive per la linguas manding de Africa ueste. La nom sinifia "me dise" en tota linguas manding. La scrive ave alga similes con la scrive arabi, notable sua dirije (destra a sinistra) e la lia de leteras a sua fonda. No como arabi, n'ko obliga la marca de vocales e tono.

Kante ia crea n'ko como un responde a cual el ia persepi como credes de africanes ce los es un popla sin cultur, car ante alora, no sistem de scrive nativa african per sua lingua ia esiste. N'ko ia es inventada en Bingerville, Costa de Ivor, e alora traeda a Kankan en Gine, la rejion nativa de Kante, ante lo ia es sperdeda a otra partes de Africa ueste en cual linguas manding es parlada. La dia de la n'ko alfabeta es april 14, relatante a la data en 1949 cuando la scrive es crededa como finida.

La introdui de la scrive ia condui a un promove de alfabetisme en la alfabeta n'ko entre parlores de manding en partes anglofon e francofon en Africa ueste. La capasia de leje n'ko ia aida la forma de la identia cultural de la mandincas en Gine, e ia forti la identia manding en otra partes de Africa ueste.

N'ko usa sinietas per indica la tonos e la longia de vocales. En ajunta a la vocales simple, n'ko distingui cuatro tonos: alta, basa, asendente, e desendente; e du longias de vocales: longa e corta. No marca esiste per un tono desendente e corta.
Elefa

**Elefa** es un lingua fundida sur lingua franca nova, cual ia es creada per esperimenta con la lingua.

## Nom
La nom veni de "elefen ajustada". Lo jua con la parola "eleva" car la elefa ave como ojeto "aumenta la esatia de la lingua".

## Idea
Sua creores crede ce elefen es un lingua merveliosa e los ia crea elefa per "proba alga ideas ante proposa los a la comunia de elefen".

La causa xef per esta cambias es la manca de jenero en elefen.

## Ojetos
La ojetos xef es:
* Manteni la vocabulario de elefen.
* Evalua la lojica de la lingua e sutrae esetas e usa nonprescriveda.
* Foca en la capasia de la lingua parlada en vive dial.

## Cambias
Aconcagua

**Aconcagua** (pronunsia en espaniol: [akoŋˈkaɣwa]) es un monte en la cadena xef de la Andes, en la provinse Mendoza en Arjentina. Lo es la monte la plu alta en la Americas, e la plu grande estra Asia, con un altia de 6960.8 metres. Lo es 112 km norde-ueste de la capital de la provinse, la site de Mendoza, sirca 5 km de la provinse San Juan, e 15 km de la borda entre Arjentina e Txile. Lo es un de la montes nomida "la sete culminas de la sete continentes".
Mat Zemlya

**Mat Zemlya**, o **Mocox**, es un diva slavica notada en la **Arcivo Prima**, la protejor de la labora e destina de femes. El vijila la fili e texe, la sisoroni de la oveas, e proteje femes en pari. El ia es la sola diva de ci sua idol ia es erijeda par Vladimir la Grande en sua santeria a Ciiv con la figuras de otra dios major (Perun, Hors, Dajbog, Stribog, e Simargl).

Mocox sinifia probable umida. Sua nom es posible derivada de la mesma radis como la parolas slavica *mocri* ("moiada"). El ia orijina, posible, en la tribus uralica norde de la Rio Vogul, ci adora la divina *Mocxa*. O sua nom pote es orijinal de la parola proto-indo-european *molgas*, cual sinifia ance "moiada".

Mocox ia es un de la divines slavica la plu popular. El es un vagor e un filor. Sua sposos ia es probable ambos la dio de tona Perun e sua oposor Veles. El es ance la madre de la jemelos Jarilo e Morana. Indicas arceolojial de Mocox dati a la sentenio 7 aec. Tan tarda como la sentenio 19 ec, el ia es adorada como un donor de fertilia e la renor de mori. Adorores ia prea a rocas de Mocox, rocas grande en la forma de senos, cual ia ave potia sur la tera e sua popla.

Un mito clavin en mitolojia slavica es la batalia divin entre la dio de tona Perun e sua oposor, la dio Veles. Alga autores e rexercores crede ce la saisi de Mocox es la causa de la luta.

En la cristiani de la Rus de Ciiv, on ia ave avertis contra la adora de Mocox. El ia es reponeda par la culta de Maria la virjin e San Parascevia.

En Europa este, Mocox es ancora popular como la donor potiosa de vive e protejor de femes. Viletas es nomeda per el. El apare en broda, representada como un fema con manos levante e con un cavalo de arado a ambos lados. A veses, el es mostrada con la organos sesal de omes, como la divina cargada con la potia sesal de la mas.
Trasas de Mocox es oji bon preservada en la toponimes variosa de paises slavica. En Slovenia, sua nom ia es conservada en la vileta nomida *Macoxe*, prosima a Ribnica, e ance en la Rio Mocox en la rejion Precmurje. En Corvatsce, prosima a Rieca es la vileta de *Mocoxica*, e prosima Dubrovnic, la vileta *Macoxe*, e ance la areas suburban de *Nova Mocoxica* e *Stara Mocoxica*. Un vileta prosima a Zagreb es ance nomida *Mocos*. En Bosnia e Herzegovina, prosima a la vileta *Ravno* es un colina nomida *Mucuxina*. E sude de Mostar es la colina *Mucoxa*.
Kilimanjaro

**Monte Kilimanjaro** (~Cilimandjaro) es un volcan dormante en Tanzania. Lo ave tre conos volcanal: Kibo, Mawenzi, e Shira. Lo es la monte la plu alta en Africa, e lo es la monte solitar la plu alta en la monde: 5895 m supra la nivel de mar e sirca 4900 m supra la plano. La popla prima conoseda como ateninte la culmina ia es Hans Meyer e Ludwig Purtscheller, en 1889. Lo es un parte de la Parce Nasional Kilimanjaro, e es un loca per asende major. Lo ia es la sujeto de multe studias siensal, par causa de sua glasias diminuinte e campos de jelo desaparente.
Rejiones de Tera

En jeografia, rejiones es areas cual es divideda de otra areas par sua cualias fisical, cualias etnical, etc. Rejiones e surejiones es comun descriveda par sua bordas nonesata o tempora, estra en jeografia umana, en cual bordas es a veses determinada par lege. Rejiones pote es definida par cualias jeolojial, como montes o mares, o par ecolojias, como planos e stepes, o par clima, como tropicos e tundras.

Asi es un lista partal de tipos variosa de rejiones de Tera:

En Europa:
*Caucasos
*Scandinavia
*Balcanes
*Basin mediteraneo
*Iberia
*Rejion baltica

En Asia:
*Arabia
*Asia sude-ueste
*Asia sentral
*Asia sude
*Filastin
*Curdistan
*Sibir
*Tibet
*Xinjiang

En Oseania:
*Melanesia
*Micronesia
*Polinesia

En Africa:
*Africa susaharan
*Africa norde

En la Americas:
*Planos grande
*Basin grande
*Apalatxia
*America latina
*America sentral
*Paises de la Mar Caribe
*Amazonia
*Altiplano
*Plano chaco
*Patagonia

En Antartica:
*Penisola de Antartica
Denali

**Monte Denali** es la monte la plu alta en America Norde, con un altia de 6190 m supra la nivel de mar. Topografial, lo es 6144 m supra la nivel de la tereno sirca lo, e es isolida topografial par 7450 km. Esta sinifia ce Denali es la monte tre de protrude e de isoli, pos Sagarmata e Aconcagua. Lo es locida en la Cadena Alaska en la interna de Alaska en la SUA. Denali es la foca de la Parce e Conserva Nasional Denali. La asende susedente prima ia es en 1913, par Hudson Stuck e Harry Karstens.

La popla coiucon ci abita la area sirca la monte ia refere a la culmina como "Denali" per sentenios. En 1896, un xercor de oro ia nomi lo "Monte McKinley" per suporta William McKinley, alora un aspiror per presidente de a SUA. Acel nom ia es fada ofisial de 1917 asta 2015. En agosto 2015, seguente la move par la stato de Alaska, la Departe de la Interna de la SUA ia cambia la nom ofisial a Denali.
La xerca per Pahoa

***La xerca per Pahoa*** es la novela orijinal prima scriveda en lingua franca nova. Lo ia es scriveda par Vicente Costalago, e publicida a maio 2020 pos la coretis fada par Simon Davies. La testo ia es publicida como libro la 18 maio 2021.

## Nara
La testo nara la viaja cual Joan fa per trova la spada Pahoa, un spada con potias majial cual sola la eritor vera de la rena Lincuo pote usa.

## Lias esterna
* Testo en la Vici de elefen
* Testo en pdf
* Testo como libro
Planos Grande

La **Planos Grande** (comun nomida "la planos") es un estende vasta de tera plata, la plu parte covreda en la modo de savana o stepe, locada en la SUA e Canada. Lo es locada ueste de la Rio Mississippi, con sua prado de erba alta, e este de la Montes Rocosa.

La rejion es sirca 800 km este a ueste, e 3200 km norde a sude. Lo ave un area de sirca 1,300,000 km2. Lo inclui:
*tota de Nebraska, Dakota Norde, e Dakota Sude;
*partes de Colorado, Kansas, Montana, Mexico Nova, Oklahoma, Texas, e Wyoming;
*la partes sude de Alberta, Saskatchewan, e Manitoba en Canada.

La rejion es marcada par sua suporta de ranxos estendosa de boves, e per cultiva seca de trigo e otra sereales. Jeneral, la Planos Grande ave un varia grande de clima, con invernos multe fria e sever e estates multe calda e umida. Ventas es comun multe forte e rapida, spesial en inverno. La savanas orijinal no es bon protejeda, e multe de la prados es cambiada per per cultiva o pasto per boves.

La americanes orijinal prima ia ariva a la Planos Grande multe miles de anios a ante. Istorial, la Planos Grande ia es la abita de la pede-negra, cro, su, xeien, arapaho, comantxi, e otras. La partes este de la Planos Grande ia es abitada par tribus ci ia vive en viletas semi-permanente de casas partal sutera e covreda con solo, como la aricara, mandan, poni, e uitxita (tota linguas cadoan).

Multe de la rejion ia es abitada par la manadas de la bison american. Los ia es xasada asta los ia prosimi estingui en la sentenio 19 media e tarda, pos la introdui de la cavalos e fusiles introduida par europeanes.
Basin Grande

La **Basin Grande** es la area la plu grande de basines endoreica (pd isolida de mares) en America Norde. Lo estende tra cuasi tota de Nevada, partes grande de Oregon e Utah, e partes de California, Idaho, e Wyoming. Lo es notada per su clima seca e la topografia cual varia de la punto la plu basa de America Norde en la Vale de Mori, e la punto la plu alta de la SUA de 48 statos a Monte Whitney - e la du es min ca 160 m de lunlotra. La nom "Great Basin" ia refere a la fato ce la natur idrografial mostra ce lo ave no lia a la mares.

La cultures de la Basin Grande de americanes orijinal refere a la popla locada entre la Montes Rocosa e la Nevada Sierra. La area covre sirca 1,000,000 km2, sirca du veses la area de la Basin Grande como definida idrografial.

La abita par tribus de la Basin Grande ia comensa tan temprana como 10,000 aec. Indicas arceolojial de areas abitada longo la riva de Lago Lahontan ia dati de la fini de la eda de glasia cuando sua riva ia es sirca 150 m plu alta longo la lados de la montes cual ensirca lo. La basin ia es abitada per a min alga miles de anios par popla parlante la linguas uto-astecan, incluinte la xoxone, ut, mono, e paiut norde.

Esplora par europeanes de la Basin Grande ia aveni en la sentenio 18 entre la coloni de la Americas par la espanioles.
Linguas cadu

La **linguas cadu**, acc cadugli-crongo o tumtum, es un familia peti de linguas de grupo jeografial cordofanian. An si cadu es comun videda como un membro de la familia de linguas nilosaharan, la relata es controversial. Un clasi restrinjeda ta trata la linguas cadu como un familia autonom. Como la nilotica, surmica, e culiac, linguas cadu ave un ordina de parolas con la verbo prima (VSO). Alga linguas de la familia de la Montes Nuba, Darfur, e la borda entre Sudan e Itiopia ave un ordina de verbo final.

On ave tre ramos de la linguas cadu:
*Ueste: tulixi, ceiga, canga
*Sentral: cadugli (incluinte miri e catxa)
*Este: crongo, tumtum
Rio Ienisei

La **Rio Ienisei** (rusce: Енисе́й, Yeniséy; mongol: Енисей мөрөн, ienisei mörön; buriat: Горлог мүрэн, Gorlog müren; tuvan: Улуг-Хем, Uluğ-Hem; hacas: Ким суғ, Kim suğ, comun scriveda como Yenisey, Enisei, o Jenisej) es la sistem de rios sinco en grandia en la mundo, e la plu grande cual esflue en la Mar Artica. Comensante en Mungaragiyn-gol en Mongol, lo segue un curso norde ante vacui se en la Golfo Ienisei en la Mar Cara. La Ienisei divide la plano de Sibir ueste de la plano alta de Sibir sentral. Lo vacui un parte grande de Sibir sentral. Lo es un de la tre rios sibir cual esflue en la Mar Artica (la otras es la Rio Ob a la ueste e la Rio Lena a la este). Lo es masima 24 metres profonda, con un promedia de 14 metres. 

La basin de la Rio Ienisei (no incluinte Lago Baical e la lagos de la comensa de la Rio Hantaica) es abitada par 55 spesies de pexes nativa, incluinte du endemicas: gobios (*Gobio sibiricus*) e timolos (*Thymallus nigrescens*). La plu de pexes trovada en la basin es cuasi sperdeda vasta en Sibir e an Rusia european. La rio conteni ance multe membros de la familia de salmon, e la sturion sibir (*Acipenser baerii*).

La vale de la Rio Ienisei conteni multe plantas e animales. La pino sibir e larix sibir es la spesies de arbores plu comun. En edas preistorial (*Pinus sylvestris*) ia es comun, sirca 6000 aec. On ave multe spesies de avias ance, incluinte la corvo capida (*Corvus cornix*). La manada migrante de renos, la manada la plu grande en la mundo, abita longo la pastos de inverno.

Tribus nomada, como la poplas cet e iug, ia abita longo la rivas de la Rio Ienisei de edas antica, e esta rejion es la loca de la familia de linguas ieniseian. La cet, sirca 1000 persones, es la sola surviventes de los ce ia abita orijinal tra Sibir sude-sentral prosima a la rios. Su relatas estinguida inclui la cotes, asanes, arines, baicotes, e pumpocoles ci ia abita plu sude. La cet ia abita en la areas este-sentral de la rio ante es asorbeda political en Rusia en la sentenios 17-19.

Alga de la indicas la plu vea de la turcicas orijinal ia es trovada en la vale de la Ienisei en la forma de petras-de-tombas e tabletas de la sentenios 7-9 ec, con alga documentos cual ia es trovada en la rejion Xinjiang de Xina. La documentos reporta de batalias entre la popla turcica e la xines, e alga lejendas. On ave ance esemplos de poesia uigur, an si la plu ia survive sola en traduis xines. Trigo de la ienisei ia es vendeda par muslimes e uigures a sogdianes e buharanes en la rena de la Dinastia Tahiran en sentenio 9 ec.

Rusces ia ateni la Rio Ienisei alta en 1605, viajante de la Rio Ob, contra la flue de la Rio Cet, portante e alora con la flue de la Rio Ienisei tan distante como la Rio Sim. En la Gera Mundal 2, Deutxland e la Impero Japanes ia acorda ce los ta divide Asia longo un linia cual segue longo la Ienisei asta la borda con Xina, e alora longo la borda de Xina e Rusia. Clar, los fali sua intende.
Rio Ob

La **Rio Ob** (rusce: Обь) es un rio major en Sibir ueste, Rusia, e es la rio sete de longia en la mundo. Lo formi a la conflue de la Rio Bia e Rio Catun, cual ave sua orijinas en la Montes Altai. Lo es la rio la plu ueste de la tre rios grande de Sibir cual esflue a la Mar Artica (la otra du es la Rio Ienisei e la Rio Lena).

La ob comensa 25 km sude-ueste de Bisc en la Altai Crai do la Bia e Catun conflue. La curso tota de la Ob es en Rusia, an si sua afluentes estende en Cazacstan, Xina, e Mongol. La Ob flue norde e este a la Golfo de Ob, un baia de la Mar Cara de 1000 km de longia, separante la Penisola Iamal de la Penisola Gida. La Golfo de Ob es la estuario la plu longa en a mundo.

La Rio Irtix es la afluente xef de la Ob. La sistem Ob-Irtix combinada es la sistem cuatro la plu longa de Asia (pos la Ienisei, e la Rio Yangzi e Rio Jala en Xina). Lo es 5410 km de longia, e la area de sua basin es 2,990,000 km2. La Ob furni iriga, acua per bevi, enerjia idroeletrica, e pexa (con plu ca 50 spesies de pex). On ave alga sentros eletrical importante longo la Rio Ob.
Rio Lena

La **Rio Lena** (rusce: Ле́на) es la rio la plu este de la tre rios grande de Sibir cual esflue en la Mar Artica (la otras es la Rio Ob e la Rio Ienisei). Permajelada es sutera la plu parte de la basin, 77% de cual es contatante. La Lena es la rio 11 la plu longa en la mundo.

La Lena orijina a un altia de 1640 metres a sua fonte en la Montes Baical sude de la plano alta sentral de Sibir, sete km ueste de Lago Baical. El flue a la Mar Laptev, un divide de la Mar Artica, e fini sude-ueste de la Isolas de Nova Sibir prosima a la estuario de la Lena, 30,000 km2 en area. La area de la basin de la Lena es sirca 2,490,000 km2.

A la fini de la Rio Lena on ave un estuario cual estende 100 km en la Mar Laptev e es sirca 400 km larga. La estuario es tundra jelada per sirca sete menses de la anio, ma en maio, la rejion es mutada a un pantan rica per alga menses. La estuario divide se en un colie de multe isolas plata - La Isolas de Nova Sibir.
Rio Ural

La **Rio Ural** (rusce: Урал) es un rio cual flue tra Rusia e Cazacstan. Lo orijina en la Montes Ural sude e esflue en la Mar Caspio. Lo es 2428 km longa e es la rio tre de longia en Europa, pos la Rio Volga e la Rio Danubio. La estende completa es tradisional videda como la borda entra la continentes de Europa e Asia.

La rio ia es orijinal nomida la *Iaic* (turcica: Яик). Lo ia es renomida la Ural en 1775 par Ecaterina 2, Tsarina de Rusia, per cansela la memoria de la geras de rebela par la cozaces de la area.

La pantanes prosima la estuario de la Rio Ural es importante per avias migrante como un loca tempora longo la via volante asian. Los inclui multe spesies nativa e menasada, como pelicanes, becospatulines, patos, ibises, gavotas, erones, grus, etc. En areas plu norde, on pote trova fasianes galin, pijones, e perdises.

La rio es ance importante per multe spesies de pex de la Mar Caspio cual visita la delta e migra contra la flue per reprodui. Pexes inclui carpas, sturiones, arenges, percas, e salmones.

La delta e rejiones prosima es abitada par sirca 48 spesies de animales. La plu comun es rodentes (21 spesies) e xasores (12 spesies). Entre los es la cirotero serotina, e la vorela, un relata de la mustelin. Ance presente es la canes prosionin, muses, ratas, lepres, e senglares. On pote trova ance alces, volpes, e lupos. Un cavalo nativa, la culan (Equus hemionus kulan) es abita la area, ma es probable estinguida.
Montes Ural

La **Montes Ural** (rusce: Ура́льские го́ры), o la Urales, es un cadena de montes cual core de norde a sude tra Rusia este, de la costa de la Mar Artica a la Rio Ural e Cazacstan norde-ueste. La cadena es un parte de la borda tradisional entre la continentes de Europa e Asia. La Isola Vaigah e la Isolas de Nova Zemlia forma un continua plu de la cadena a la norde en la Mar Artica.

La montes es en la rejion jeografial de Ural e suprapone partal la Distrito Federal Ural e con la rejion economial de Ural. Los ave recursos rica, incluinte minerales metal, carbon, jemes valuosa e semivaluosa. De la sentenio 18, la montes ia contribui sinifiante a la parte mineral de la economia rusce.



File:Уральские горы - panoramio (1).jpg|La Urales
File:Саблинский хребет.jpg|Parce Nasional Iugyid Va
File:Ural Mountains IMG 3277 (28448487562).jpg|La Urales en primavera
File:Mountain formation near Saranpaul.jpg|Montes prosima a Saranpaul
File:Ural Mountains Winter woods (32035729862).jpg|La Urales en inverno
File:Hjortron.jpg|Mora artica
File:Gulo gulo 2.jpg|Un gulo
File:European Polecat (Mustela putorius)-8.jpg|La mustela european
Rio Ron

La **Rio Ron** es un de la rios major de Europa con du veses la descarga promedia de la Loire (la rio franses la plu longa), comensante en la glasia Ron en la Alpes suiz a la fini este de la canton suiz de Valais, corente tra Lago Genev e continuante tra Frans sude-este. A Arles, prosima a sua boca a la Mar Mediteraneo, la rio divide se entre du ramos, la Ron grande e la Ron peti. La delta resultante es nomida la rejion Camargue, o "la vano".

La Ron comensa como la acua fondeda de la Glasia Ron en Valais, en la Alpes suiz, a un altitude de sirca 2208 metres. Continuante a Lago Genev, la vale streti, cual ia dona la vale un importa per stratejia per control de la pasajes tra la Alpes. Lago Genev fini en Genev. Pos un curso de 290 km, la Ron departe de Suiz e entra la Montes Jura sude. De Lyon, lo flue sude, entre la Alpes e la *Massif Central* ("Montania Sentral"). A Arles, la Ron divide e esflue en la Mar Mediteraneo.

La Ron ia es un via importante de la edas de la elinicas e la romanes. Lo ia es un via major per comersia de la Mediteraneo a Galia este-sentral. Lo ia aida en la introdui de influes cultural elinica a la cultur Hallstatt e la cultur La Tene. Plu tarda, la Ron ia resta un rejion importante per la Impero Roman e ultima per Frans.
Rio Odra

La **Rio Odra** (acc Oder, Wodra) es un rio en Europa sentral. e la rio tre de grandia en Polsca, pos la Rio Vistula e Rio Warta. Lo comensa en Txesco etra Polsca ueste. La rio flue ultima en la Lagon Szczecin (pronunsiada xtxetxin) norde de la site Szczecin, e alora en tre ramos (la Dziwna, Swina, e Peene) cual esflue en la Baia de Pomerania de la Mar Baltica.

La Oder es 840 km de longia, fluente 112 km en Txesco, 726 km en Polsca (incluinte 187 km como la borda entre Deutxland e Polsca, pd la "Linia Odra-Neisse"). La lagon Szczecin es bordada a la norde par la Isola Usedom (ueste) e Isola Wolin (este). Entre esta du isolas, on ave sola un canal streta (la Swina) asta la Baia de Pomerania. La site la plu grande es Wroclaw en Silesia basa.
Mori de George Floyd

La **mori de George Floyd**, un om afroamerican, ia aveni en la site de Minneapolis la 25 de maio 2020, cuando un polisior blanca, Derek Chauvin, ia ajena sur la colo de George Floyd per 8 minutos e 46 secondos, de cual 2 minutos e 53 secondos ia aveni pos cuando Floyd ia deveni nonrespondente. Ofisiores Tou Thao, J. Alexander Kueng e Thomas K. Lane ia aida con aresta, Keung ia presa la dorso de Floyd, Lane ia presa la gamas e Thao ia regarda con ce la aresta.

La aveni ia es rejistrada par oservores sur sua telefones. La aresta ia aveni pos cuando Floyd alegada ia atenta paia con un bileta 20$ en un deleteria, cual un empleada ia identifia la bileta como mone falsa. La polisia ia afirma ce Floyd "ia resiste fisical" pos cuando el ia es comandada sorti la veculo ante de la video ia es filmada. Un video ia mostra ce Floyd ia dise repete "Please" ("Per favor"), "I can't breathe" ("Me no pote respira") e "Don't kill me" ("No mata me"), cual ia es sirculida vasta sur plataformas de medias sosial e ia es difusada par la media. Tota cuatro polisiores ia es desempleada a dia seguente.

Chauvin ia es pos arestada e acusada con omiside de grado tre e mata sin intende de grado du.

Pos cuando la mori ia cuasa protestas en Minneapolis la 26 de maio, cual ia es pasosa prima, ma pos ia deveni violente. Protestores ia arde la ofisia de polisia e ia scaramuxa con la polisia, ci a pos ia spara gas lacrimojen e baletas de cauxo. De pos, protestas e tumultas tra la SUA en sites como Minneapolis, Los Angeles, Atlanta e plu.
Impero Acad

La **Impero Acad** ia es la impero antica prima de [mesopotamia], sentrida en la site de Acad e la rejion sirca lo, cual la biblia nomi ance Acad. La impero ia uni la parlores de Acad e Sumer su un rena. La impero ia ave influes tra Mesopotamia, la Levante, e Anatolia, e ia envia armadas tan distante a sude como Dilmun e Magan (Barain e Uman moderna) en la penisola arabi.

En la milenio 3 aec, un simbiose cultural ia developa entra la popla de Sumer e de Acad, cual ia inclui la sperde de bilingualisme. Acad, un lingua semita este, repone sumer, un lingua isolida, entre la milenio 3 e 2 aec.

La Impero Acad ia ateni sua culmina political entre la sentenios 24 e 22 aec, seguente la concistas par sua fundor, Sargon de Acad. Su Sargon e sua eritores, la lingua acad ia es, per un tempo corta, forsada sur statos visina concistada, como Elam e Gutio. Acad es a veses videda como la impero prima en istoria, an si la sinifia de esta idea no es esata, e multe prefere ce Sumer ave acel titulo.
Pos la cade de la Impero Acad, la popla de Mesopotamia ia fusa ultima en du nasiones major ci parla acad: Asiria en la norde e, alga sentenios plu tarda, Babilonia en la sude.
Purisme lingual en engles

**Purisme lingual en engles** es la prefere per usa parolas nativa en engles en loca de parolas stranjer. "Nativa" pote sinifia "anglosason" o lo pote vasti tota parolas germanica. Purisme lingual en engles consentra xef sur parolas de orijina latina e elinica, par causa de sua importa en la lingua engles. En la plu forma minor, lo mera sinifia usa parolas nativa esistente en loca de parolas de orijina stranjer (per esemplo usa *begin* en loca de *commence*, "comensa"). En un forma min minor, lo ance envolve crea nova parolas de radises germanica (per esemplo *wordstock* per *vocabulary*, "vocabulo"). En un forma plu estrema, lo ance envolve parolas nativa cual es aora no es usada vasta (per esemplo *ettle* per *intend*, "intende"). La lingua resultante es per la plu nomida ***Anglish*** (creada par la autor e umoriste Paul Jennings, de engles antica: *Anglisċ,* engles medieval: *Anglisch*), o ance ***Roots English*** ("engles de radises", refere a la idea ce lo es un "revade a la radises" de engles). La forma minor es promoveda frecuente como engles simple, ma la forma plu estrema ia es e es aora un move de franje, cual pote ance es videda como un forma de scrive constrinje.

Purimse lingual en engles es descuteda par David Crystal en la *Ensiclopedia de Cambridge de la lingua engles*. La idea orijina a la min a la controversa de terma inkhorn de la sentenios 16 e 17. En la sentenio 19, scrivores como Charles Dickens, Thomas Hardy e William Barnes ia suporta purisme lingual e ia atenta introdui parolas como **' per ''ornithology'', "ornitolojia" e **' per *flexible*, "flexable". Un suportor notable en la sentenio 20 ia es George Orwell, ci ia ave un prefere per parolas simple de anglosason a supra de parolas compleso de latina o elinica, e la idea continua ave promovores oji.
Rio Amur

La **Rio Amur** (rusce: река́ Аму́р, xines: 黑龙江 - Hēilóng Jiāng, mandju: Sahaliyan Ula; mongol: Амар Мөрөн o Хар Мөрөн) es la rio des de longia en la mundo, e formi la borda entre la Rusia de Asia este, e Xina norde-este. Lo es bon conoseda per sua pexes: la sturiones caluga, cual pote ateni 5.6 metres, txanas norde, lusios, salmones sibir, pexes gatin, carpas, etc. Lo ave ance la grupos la plu norde de la tortuga de armur mol e la nelumbo indian.

La rio comensa en la colinas en la parte ueste de Xina norde-este a un altia de 303 metres. Lo flue este como la borda entre Xina e Rusia, e fini en un estuario e ultima en la streta de Tartaria.

Per multe sentenios, la abitantes de la vale de la Amur ia es composada de la popla tungus (pe la evenci, la jurxen, etc), mongol, alga ainu, e prosima a la boca de la rio, la nivhi. Per multe de esta grupos, pexa en la Amur e sua conflues ia es sua fonte xef de vive. Asta la sentenio 17, esta poplas no ia es conoseda par la europeanes, e minimal a la xines.

La area de la Amur ia es tirada entre la xines e la rusces. Prima, la mongoles, ci ia rena la rejion como la dinastia Yuan de xina, ia ave alga presentia militar en la sentenios 13 e 14. Ma en la sentenio 15, misiones de la cozaces de Rusia ia comensa esplora la area. La promove de cristiania ortodox par la rusces entre la popla orijinal longo la Amur ia es videda como un menasa par la dinastia Qing.

La rejion ia resta como un frontera nonimportante de la Impero Qing per la sentenios seguente. La rusce reapare longo la rio en la sentenio 19 media, forsante ce la mandju sede tota teritorio norde e este de la rio a la Impero Rusce. La gania de la teritorio ia es segueda par la migra de colonistes rusce a la rejion e la construi de sites como Blagovextxensc e, plu tarda, Habarovsc.
Lago Balcax

**Lago Balcax** es un la lagos la plu grande en Asia, e la lago 15 en la mundo. Lo es locada en Asia sentral en Cazacstan sude-este, e es un parte de un basin endoreica (cluida) compartida par Cazacstan e Xina, con un parte peti en Cirgistan. La basin drena en la lago par sete rios, de cual la plu grande es la Rio Ili. Ili es plenida par presipe, spesial la fonde de neva en la montes de la rejion Xinjiang de Xina.

La lago covre a esta tempo un area de sirca 16,400 km2. Ma, como la Mar Aral, lo es diminuinte como la resulta de la diverti de acua de la rios cual nuri lo. La lago es divideda par un streta en du partes: la parte ueste es acua dulse, en cuando la dui este es salosa. La parte este es promedia 1.7 veses plu profonda ca la parte ueste. La site la plu grande prosima a la lago es ance nomida Balcax e ave sirca 66,000 abitantes. La ativias xef en la area inclui mina, trata de minerales, e pexa.

An si la grandia de la lago es, tempora, cresente, on ave un conserna ce la lago es deveni plu basa, causada par deserti e ativia industrial.
Consilio de securia de Cazacstan

La **Consilio de securia de Cazacstan** (cazac: Қазақстан Республикасының Қауіпсіздік Кеңесі, *Qazaqstan Respýblıkasynyń Qaýipsizdik Keńesi* rusce: Совет безопасности Республики Казахстан) es un organo conselante constitual de la governa cazac cual aida la presidente de Cazacstan en la implica de la politica militar e la enforsa de la lege. 

La presidente, ci es la comandor en xef suprema de la Fortes militar de Cazacstan, es un de multe membros permanente de la consilio, cual inclui la ministro de defende e la xef de la stato major. La consilio es gidada par sua presidente, corente la pasada presidente Nursultan Nazarbayev, ci (de 2018) ocupa esta posto a vive. La secretor de la Consilio de securia (corente Kalmukhanbet Kassymov) es la posto du la plu alta en la consilio.

## Istoria
La consilio de securia orijina a la 21 de agosto 1991, cuando lo ia es fundida como la Consilio de securia de la Republica Sosialiste Soviet de Cazacstan, cual ia es creada par la comanda de Presidente Nazarbayev. Lo ia es pos cambiada en la Consilio de securia de la Republica de Cazacstan la junio 1993. La autoria e la regula corente de la Consilio de securia ia es aprobada par la governa la 30 marto 1999.

La ofisia de la **Secretor de la Consilio de securia** es la xef eficas de la consilio ci reporta a la presidente. La posto ia es introduida la junio 1994 e resta es un composante importa de la Consilio de securia. Un altera asetada par la parlamento la maio 2018 defini la desides creada par la consiliom per es "obligante e es propensada a esecuta seria par la organos, organizas e ofisiores de la Republica de Cazacstan".

## Autoria
La Consilio de securia de Cazacstan ave la seguente autorias:

* De garantia ce la presidente ave controla total per eserse sua potia de la securia nasional.
* De formi e enforsa un politica de securia nasional.
* De recomenda elejables ante fa desides per problemes de politicas interna e esterna pertine a securia nasional.
* De prepara la reali de acordas internasional ce repete a securia nasional.

## Membros
La membros permanente de la Consilio de securia inclui la seguente:

* Nursultan Nazarbayev (pasada presidente e presidente a vive)
* Presidente
* Ministro xef
* Xef de la maneja presidental
* Secretor de la Consilio de securia
* Presidente de la Comite de securia nasional
* Ministro esterna
* Ministro de defende

Otra membros inclui:

* Presidente de la Parlamento
* Presidente de la Senato
* Dirijor de la Departe de securia esterna
* Ministro de internas
* Xef de la stato major

## Referes
Dappa Kali

**Dappa Kali** es un jua cual es popular en la rejiones de la norde de Kerala, spesial en Cananor. Esta jua nesesa un cuantia notable de eserse fisical e es xef juada per la xicos. La jua es ance conoseda como *chattiyeru* e *chilleru* en otra rejiones de Cananor. Dappa Kali es un forma diferente de la jua *Lathi kali* xef juada en la Distrito de Kasaragod. Esta jua es juada entre du ecipos. Lo es composada de 10 blocos de marmo pilada la un sur la otras. Un ecipo ojeti esta pila e direta cuando los colpa lo, sua seguente ojeto es de manteni como esta en cuando la otra ecipo atenta de la reordina. La ecipo defendente pote fa sorti la membros de la otra ecipo en la colpa con la bal en cualce loca estra la testa e su la jenos.